Chapter 1

Chapter 2

Chapter 3

Chapter 4

Chapter 5

Chapter 6

Chapter 7

Chapter 8

Chapter 9

Chapter 10

Chapter 11

Chapter 12

Kila ninapomaliza kuoga kwa maji moto, mwili wangu huwa majimaji na kuhisi baridi.

Ninajua anayesababisha mwili kuhisi baridi. Vayu, upepo!

Kwenye kikombe kuna maziwa moto sana. Baada ya muda, maziwa yanapoa.

Ninajua anayesababisha jambo hili kutendeka. Vayu, upepo!

Pazia za dirisha zinapapatika polepole zikinigusa uso.

Ni nani husababisha jambo hili kutendeka? Vayu, upepo!

Ninaona radi. Mawingu meusi yananikaribia.

Ninajua anayesababisha jambo hili kutendeka. Vayu, upepo!

Matawi yanayumbayumba na majani yanapepea. Maua yanadondoka kutoka mtini.

Ninajua anayesababisha haya yote. Vayu, upepo!

Tunapocheza nje, tunanukia pipi anazotayarisha mama.

Ninajua anayesababisha hili kutendeka. Vayu, upepo!

Bilauri iliyokuwa dirisahani, imeanguka na kuvunjika. Namshukuru Mungu haikuniangukia. Ninajua aliyesababisha ukatili huu. Bila shaka ni Vayu, upepo!

Firimbi imepulizwa. Gari la moshi linafika kituoni. Siwezi kuliona, lakini nausikia mngurumo wake.

Ninajua aliyesababisha haya. Vayu, upepo!

Haonekani. Hasikiki. Hufanya kazi zotekisirisiri. Anaweza kuwa ni nani?

Mimi ninamjua!Vayu, upepo!

You are free to download, copy, translate or adapt this story and use the illustrations as long as you attribute in the following way: Madhuri Pai and Rohini Nilekani Author - Madhuri Pai and Rohini Nilekani
Translation - Brigid Simiyu
Illustration - Rijuta Ghate
Language - Kiswahili
Level - First sentences © Pratham Books 2014
Creative Commons: Attribution 3.0
Source www.africanstorybook.org
Original source www.prathambooks.org